**บทที่ 2**

**ทฤษฎีและวรรณกรรมที่เกี่ยวข้อง**

การวิจัยเรื่อง “ปัจจัยที่มีผลกระทบต่อการนำมาตรฐานการรายงานทางการเงินมาถือปฏิบัติกับองค์กรธุรกิจ” ผู้วิจัยได้ค้นคว้าและรวบรวมแนวคิด ทฤษฎี และ

ผลงานวิจัย ที่เกี่ยวข้อง ดังต่อไปนี้

**2.1 แนวคิดทางทฤษฎี**

**สภาวิชาชีพบัญชี**

ในปีพ.ศ. 2480 หลวงดำริอิศรานุวรรต ได้ริเริ่มก่อตั้งสภาวิชาชีพบัญชีขึ้น คณะรัฐมนตรี ได้ประชุมเมื่อวันที่ 13 ตุลาคม 2480 ได้มีมติเปิดการศึกษาวิชาการบัญชีในมหาวิทยาลัยวิชาธรรมศาสตร์และจุฬาลงกรณ์มหาวิทยาลัยตั้งแต่ปีพ.ศ. 2481 เป็นต้นไป ตามร่างพระราชบัญญัตินักบัญชี ได้กำหนดให้มีการจัดตั้งสภาการบัญชีขึ้นมีฐานะเป็นนิติบุคคล มีอำนาจหน้าที่คือ ให้คำปรึกษาและให้ความเห็นแก่รัฐบาลในเรื่องนโยบายการศึกษา หลักสูตร แบบเรียน การอบรม การสอบไล่ และอื่นๆที่เกี่ยวกับวิชาการบัญชีและการตรวจสอบบัญชี ให้การศึกษาอบรม กำหนดหลักสูตรและวิธีการสอบไล่หรือคัดเลือก นักบัญชีเป็นผู้สอบบัญชี ควบคุมและสอดส่องจรรยามรรยาทและวินัยของนักบัญชี พิจารณาคำร้องทุกข์ที่เกี่ยวกับนักบัญชี ส่งเสริมนักบัญชีในทางความรู้ ความประพฤติและความสามัคคี รักษาผลประโยชน์และส่งเสิรมฐานะของนักบัญชี กำหนดวินัยและจรรยามารยาทให้นักบัญชีปฏิบัติ พระราชบัญญัติผู้สอบบัญชีพ.ศ.2505 มีส่วนแก้ไขเพิ่มเติม คือ เปลี่ยนเป็น “คณะกรรมการควบคุมการประกอบวิชาชีพสอบบัญชี” วันที่ 3 เมาษายน 2548 สภาวิชาชีพบัญชีได้จัดประชุมใหญ่สามัญเป็นครั้งแรก โดยมีการเลือกตั้งนายกสภาวิชาชีพบัญชีครั้งแรก ซึ่งได้ลงมติให้ศาสตราจารย์เกษรี ณรงค์เดชเป็นนายกสภาวิชาชีพบัญชีคนแรกสภาวิชาชีพบัญชี ได้พัฒนามาตรฐานการรายงานทางการเงินหรือ Thai Financial Reporting Standards (TFRS) โดย คณะกรรมการกำหนดมาตรฐานการบัญชี ซึ่งประกอบด้วยผู้ทรงคุณวุฒิ 15 ท่าน จากวงการวิชาชีพบัญชี กระบวนการจัดทำมาตรฐานประกอบด้วย 6 ขั้นตอน ได้แก่ การศึกษาวิจัยและติดตาม IFRS วางแผนการจัดทำ TFRS จัดทำ TFRS การสัมมนาพิจารณ์ การนำเสนอร่างมาตรฐานการรายงานทางการเงิน และกระบวนการหลังจากที่มาตรฐานได้รับการเผยแพร่

ปัจจุบันประเทศไทย มีมาตรฐานการรายงานทางการเงิน 2 ระดับ ได้แก่ มาตรฐานการรายงานทางการเงินสำหรับกิจการที่มีส่วนได้เสียสาธารณะและมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ มาตรฐานการรายงานทางการเงินสำหรับกิจการที่มีส่วนได้เสียสาธารณะอ้างอิงจากมาตรฐานการรายงานทางการเงินระหว่างประเทศ โดยมีวัตถุประสงค์เพื่อให้รายงานทางการ

-6-

เงิน เกิดความโปร่งใสและสามารถเปรียบเทียบกันได้โดยเป็นที่ยอมรับในระดับสากลและเพิ่มโอกาสในการระดมแหล่งเงินทุนจากต่างประเทศ ทั้งนี้ มาตรฐานการรายงานทางการเงินระหว่างประเทศมี วัตถุประสงค์เพื่อใช้กับกิจการที่มีส่วนได้เสียสาธารณะ มาตรฐานการายงานทางการเงินดังกล่าวอาจมีความยุ่งยากซับซ้อน ซึ่งอาจเป็นภาระและก่อให้เกิดต้นทุนในการจัดทำรายงานทางการเงินให้กับกิจการที่ไม่มีส่วนได้เสียสาธารณะ หรือกิจการขนาดกลางและขนาดย่อม ซึ่งมาตรฐานการรายงานทางการเงินประกอบด้วย 3 ส่วน ได้แก่ มาตรฐานการรายงานทางการเงิน(ฉบับปรับปรุง) มาตรฐานการบัญชีไทย แนวปฏิบัติทางการบัญชี

**ความสำคัญของมาตรฐานการบัญชี**

1. เพื่อตอบสนองความต้องการของผู้ใช้งบการเงินในการนำไปใช้ในการตัดสินใจเชิงเศรษฐกิจ
2. เพื่อให้งบการเงินมีการปฏิบัติเป็นไปในแนวทางเดียวกัน และสามารถเปรียบเทียบได้
3. เพื่อการรับรองงบการเงิน ของผู้สอบบัญชีรับอนุญาต
4. เพื่อการพัฒนาธุรกิจในอนาคต

**ปัจจัยที่มีอิทธิผลต่อพัฒนาการทางการบัญชี**

1. ความสัมพันธ์ระหว่างกิจการกับเจ้าของเงินทุน
2. ความผูกพันทางด้านเศรษฐกิจและการเมืองกับประเทศอื่น
3. ระบบกฎหมาย
4. ระดับภาวะเงินเฟ้อ
5. ขนาดและความซับซ้อนของหน่วยธุรกิจและระดับการศึกษา

**พัฒนาการของการบัญชีในต่างประเทศ**

1. สมัยอียิปต์ พบหลักฐานการจดบันทึกข้อมูลเกี่ยวกับสินทรัพย์ในท้องพระคลัง
2. สมัยบาบิโลเนีย พบหลักฐานการจดบันทึกข้อมูลแสดงการรับ การผลิต และหนี้สิน
3. สมัยกรีก พบหลักฐานการจดบันทึกข้อมูลแสดงรายรับ รายจ่าย
4. สมัยราชวงศ์ชาง รัฐใช้การจัดทำบัญชีเป็นเครื่องมือในการควบคุมการครอบครองทรัพย์สินของ

ประชาชน

1. สมัยโรมัน พบหลักฐานการบันทึกรายการไว้ทั้งสองด้าน คล้ายบัญชีคู่
2. สมัยฟิวดัลลิซึมในยุโรป ระบบศักดินาสวามิภักดิ์ ขุนนางจะเป็นเจ้าของที่ดินและมีการจดบันทึกข้อมูลเกี่ยวกับค่าเช่าที่ดิน

-7-

1. ค.ศ. 1340 พบหลักฐานการจดบันทึกบัญชีตามหลักบัญชีคู่ที่เมืองฟลอเรนซ์และเมืองเจนัว

ประเทศอิตาลี

1. ค.ศ. 1485 การผลิตที่ขยายตัวเพิ่มมากขึ้นทำให้เกิดพัฒนาการของบัญชีต้นทุน
2. ค.ศ. 1494 ลูกา ปาชิโอลี ชาวอิตาลี เขียนหนังสือ และใช้ศัพท์บัญชี คำว่า เดบิโต และเครดิโต
3. ต้นศตวรรษที่ 15 ศูนย์กลางทางการค้าเปลี่ยนจากอิตาลีไปยังประเทศอื่นในยุโรป
4. ศตวรรษที่ 17 และ 18 การทำบัญชีตามระบบบัญชีคู่ เป็นที่นิยม
5. ค.ศ. 1796 ตำราการทำบัญชีของโจนส์ ตีพิมพ์ในอังกฤษ
6. ค.ศ. 1844 อังกฤษได้ออกกฎหมายเข้าหุ้นบริษัท
7. ค.ศ. 1886 ธุรกิจขยายตัวเพิ่มมากขึ้นมีการลงทุนรวม เกิดแนวคิดการจัดทำงบการเงินรวม
8. ค.ศ. 1909 สหรัฐอเมริกาออกกฎหมายภาษีเงินได้นิติบุคคล
9. ค.ศ. 1917 ธนาคารกลางของสหรัฐอเมริกาได้ตีพิมพ์วารสารธนาคารกลางออกมา

**สถาบันทางวิชาชีพบัญชีในต่างประเทศ**

1. สถาบันทางการบัญชีในสหราชอาณาจักร
2. สถาบันทางการบัญชีในสหรัฐอเมริกา
3. คณะกรรมการมาตรฐานการบัญชีระหว่างประเทศ
4. สหพันธ์นักบัญชีระหว่างประเทศ
5. สหพันธ์นักบัญชีภาคพื้นเอเซียและแปซิฟิก
6. สหพันธ์นักบัญชีแห่งอาเซียน
7. องค์การสหประชาชาติ
8. สหภาพยุโรปหรือประชาคมยุโรป

**พัฒนาการของการบัญชีในประเทศไทย**

1. สมัยรัชกาลที่ 5 เกิดออฟฟิชหลวงขึ้นในพระบรมมหาราชวังโดยมีหน้าที่ตรวจสอบบัญชี
2. พ.ศ. 2418 บรรจุวิชาการบัญชีในโรงเรียนหลวง
3. พ.ศ. 2428 เปิดสอนวิชาการค้าขาย และเริ่มการสอนวิชาการบัญชีตามระบบบัญชีคู่
4. สมัยรัชกาลที่ 6 ตั้งโรงเรียนพาณิชยการ
5. พ.ศ. 2455 พระราชบัญญัติลักษณะเข้าหุ้นส่วนและบริษัท
6. พ.ศ. 2467 ยกเลิกพระราชบัญญัติลักษณะเข้าหุ้นส่วนและบริษัท รัตนโกสินทร์ ศก 130
7. พ.ศ. 2475 เกิดความตื่นตัวทางเศรษฐกิจ เป็นผลมาจากการเปลี่ยนแปลงการปกครองพ.ศ. 2475

-8-

1. พ.ศ. 2478 หลวงดำริอิศรานุวรรตเป็นผู้บรรยายวิชาการบัญชีขึ้นในระดับมหาวิทยาลัยเป็นครั้งแรกที่มหาวิทยาลัยธรรมศาสตร์
2. พ.ศ. 2480 เสนอร่างพระราชบัญญัติการบัญชี เพื่อจัดตั้งสภาการบัญชี
3. พ.ศ. 2481 จัดการศึกษาวิชาการบัญชีที่มหาวิทยาลัยวิชาธรรมศาสตร์และการเมือง
4. พ.ศ. 2482 รัฐบาลได้ออกประมวลรัษฎากรมาบังคับใช้เพื่อจัดเก็บภาษีเงินได้นิติบุคคล
5. พ.ศ. 2491 จัดตั้งสมาคมนักบัญชีแห่งประเทศไทย
6. พ.ศ. 2505 พระราชบัญญัติผู้สอบบัญชี พ.ศ. 2505
7. พ.ศ. 2509 มีการประชุมนักบัญชีทั่วประเทศ ครั้งแรก ณ ศาลาสันติธรรม
8. พ.ศ. 2515 ประกาศของคณะปฏิวัติ ฉบับที่ 285 ให้ยกเลิกพระราชบัญญัติการบัญชี พ.ศ. 2482
9. พ.ศ. 2517 จัดตั้งตลาดหลักทรัพย์แห่งประเทศไทยตามพระราชบัญญัติตลาดหลักทรัพย์
10. พ.ศ. 2519 กฎกระทรวงฉบับที่ 2 กำหนดรายการย่อของงบดุลและบัญชีกำไรขาดทุนของห้างหุ้นส่วนและบริษัท
11. พ.ศ. 2522 สมาคมนักบัญชีและผู้สอบบัญชีรับอนุญาตแห่งประเทศไทยออกมาตรฐานการบัญชีฉบับแรก
12. พ.ศ. 2535 ยกเลิกพระราชบัญญัติตลาดหลักทรัพย์พ.ศ. 2517
13. พ.ศ. 2540 เกิดวิกฤตเศรษฐกิจในประเทศไทย ผลทำให้เกิดการปฏิรูปวิชาชีพบัญชี
14. พ.ศ. 2543 เกิดพระราชบัญญัติการบัญชีพ.ศ. 2543
15. พ.ศ. 2544 ประกาศกรมทะเบียนการค้า เรื่องกำหนดรายการย่อที่ต้องมีในงบการเงิน
16. พ.ศ. 2547 เกิดสภาวิชาชีพบัญชี
17. พ.ศ. 2548 เลิกสมาคมนักบัญชีและผู้สอบบัญชีรับอนุญาตแห่งประเทศไทย ศาสตราจารย์เกษรี ณรงค์เดช เป็นนายกสภาวิชาชีพบัญชีคนแรกของประเทศไทย

**สถาบันที่เกี่ยวข้องกับวิชาชีพบัญชีในประเทศไทย**

1. สภาวิชาชีพบัญชี ในพระบรมราชูปถัมภ์
2. สำนักงานคณะกรรมการกำกับหลักทรัพย์และตลาดหลักทรัพย์
3. ธนาคารแห่งประเทศไทย
4. กรมสรรพากร
5. สมาคมการบัญชีไทย

-9-

**ความหมายของการบัญชี**

การบัญชีเป็นกระบวนการที่ประกอบด้วย 3 กิจกรรม ได้แก่

1. การระบุ
2. การบันทึก
3. การสื่อสาร

**ผู้ใช้รายงานการเงิน**

1. ผู้ใช้ภายนอกกิจการ
2. ผู้ใช้ภายในกิจการ

**งบการเงิน**

งบการเงิน พระราชบัญญัติการบัญชี พ.ศ. 2543 มาตรา 4 ได้กำหนดว่า งบการเงิน หมายถึง รายงานผลการดำเนินงาน ฐานะการเงินหรือการเปลี่ยนแปลงฐานะการเงิน

การรายงานการเงิน คือ กระบวนการสื่อสารข้อมูลทางการเงินซึ่งได้มาจากระบบบัญชีโดยมีงบการเงินเป็นส่วนประกอบที่สำคัญ

**วัตถุประสงค์ของการรายงานการเงิน**

งบการเงินต้องให้ข้อมูลเกี่ยวกับ

1. ทรัพยากรทางเศรษฐกิจและความสามารถในอดีตของกิจการ
2. ผลการดำเนินงานและการเปลี่ยนแปลงของผลการดำเนินงาน
3. การเปลี่ยนแปลงฐานะการเงิน

**มาตรฐานการรายงานทางการเงินปรับปรุง 2561**

มาตรฐานการรายงานทางการเงิน ฉบับปรับปรุง 2561 มีการปรับปรุงจากมาตรฐานการรายงานทางการเงิน ฉบับปรับปรุง 2560 แบ่งออกเป็น 4 กุล่ม

กลุ่มที่ 1 มาตรฐานการายงานทางการเงิน 4 ฉบับ

1. TFRS2 เรื่อง การจ่ายโดยใช้หุ้นเป็นเกณฑ์
2. TFRS4 เรื่อง สัญญาประกันภัย
3. TFRS 28 เรื่อง เงินลงทุนในบริษัทร่วมและการร่วมค้า
4. TFRS 40 เรื่องอสังหาริมทรัพย์เพื่อการลงทุน

-10-

กลุ่มที่ 2 มาตรฐานการรายงานทางการเงิน และแนวปฏิบัติทางการบัญชีฉบับใหม่ที่มีผลบังคับใช้ในประเทศไทย จำนวน 9 ฉบับ

1. TFRS 1 เรื่อง การนำมาตรฐานการรายงานทางการเงินมาใช้เป็นครั้งแรก
2. TFRS 7 เรื่อง การเปิดเผยข้อมูลเครื่องมือทางการเงิน
3. TFRS 9 เรื่อง เครื่องมือทางการเงิน
4. TFRS 15 เรื่องรายได้จากสัญญาที่ทำกับลูกค้า
5. TAS 32 เรื่อง การแสดงรายการเครื่องมือทางการเงิน
6. TFRIC 16 เรื่องการป้องกันความเสี่ยงของเงินลงทุนสุทธิในหน่วยงานต่างประเทศ
7. TFRIC 19 เรื่อง การชำระหนี้สินทางการเงินด้วยตราสารทุน
8. TFRIC 22 เรื่อง รายการที่เป็นเงินตราต่างประเทศและสิ่งตอบแทนจ่ายล่วงหน้า
9. แนวปฏิบัติทางการบัญชี เรื่อง เครื่องมือทางการเงิน และการเปิดเผยข้อมูลสำหรับธุรกิจ

ประกันภัย

กลุ่มที่ 3 มาตรฐานการรายงานทางการเงินที่เป็นการปรับปรุงถ้อยคำเพื่อให้สอดคล้องกับมาตรฐานการรายงานทางการเงินฉบับใหม่ที่มีผลบังคับใช้ในประเทศไทย

กลุ่มที่ 4 มาตรฐานการรายงานทางการเงินที่เป็นการปรับปรุงถ้อยคำและการอ้างอิงมาตรฐานการรายงานทางการเงินฉบับอื่น

**ร่างมาตรฐานการรายงานทางการเงินที่ผ่านการพิจารณาหลักการโดยคณะกรรมการกำหนดมาตรฐานการบัญชี**

1. TAS 1 เรื่องการนำเสนองบการเงิน
2. TAS2 เรื่องสินค้าคงเหลือ
3. TAS 7 เรื่องงบกระแสเงินสด
4. TAS8 เรื่อง นโยบายการบัญชี การเปลี่ยนแปลงประมาณการทางบัญชีและข้อผิดพลาด
5. TAS10 เรื่อง เหตการณ์ภายหลังรอบระยะเวลารายงาน
6. TAS12 เรื่องภาษีเงินได้
7. TAS16 เรื่องที่ดิน อาคารและอุปกรณ์
8. TAS17 เรื่องสัญญาเช่า
9. TAS19 เรื่องผลประโยชน์ของพนักงาน
10. TAS20 เรื่องการบัญชีสำหรับเงินอุดหนุนจากรัฐบาลและการเปิดเผยข้อมูลเกี่ยวกับความ

ช่วยเหลือจากรัฐบาล

1. TAS21 เรื่อง ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ
2. TAS23 เรื่อง ต้นทุนการกู้ยืม
3. TAS24 เรื่อง การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน
4. TAS26 เรื่อง การบัญชีและการรายงานโครงการผลประโยชน์เมื่อออกจากงาน

-11-

1. TAS27 เรื่อง งบการเงินเฉพาะกิจการ
2. TAS28 เรื่อง เงินลงทุนในบริษัทร่วม และการร่วมค้า
3. TAS29 เรื่อง การรายงานทางการเงินในสภาพเศรษฐกิจที่เงินเฟ้อรุนแรง
4. TAS32 เรื่อง การแสดงรายการเครื่องมือทางการเงิน
5. TAS33 เรื่อง กำไรต่อหุ้น
6. TAS34 เรื่อง การรายงานทางการเงินระหว่างกาล
7. TAS36 เรื่อง การด้อยค่าของสินทรัพย์
8. TAS37 เรื่อง ประมาณการหนี้สิน หนี้สินที่อาจเกิดขึ้น และสินทรัพย์ที่อาจเกิดขึ้น
9. TAS38 เรื่อง สินทรัพย์ไม่มีตัวตน
10. TAS 40 เรื่อง อสังหาริมทรัพย์เพื่อการลงทุน
11. TAS 41 เรื่องเกษตรกรรม
12. TFRS 1 เรื่อง การนำมาตรฐานการรายงานทางการเงินมาใช้เป็นครั้งแรก
13. TFRS 2 เรื่อง การจ่ายโดยใช้หุ้นเป็นเกณฑ์
14. TFRS 3 เรื่อง การรวมธุรกิจ
15. TFRS 4 เรื่องสัญญาประกันภัย
16. TFRS 5 เรื่อง สินทรัพย์ไม่หมุนเวียนที่ถือไว้เพื่อขายและการดำเนินงานที่ยกเลิก
17. TFRS 6 เรื่อง การสำรวจและประเมินค่าแหล่งทรัพยากรแร่
18. TFRS 7 เรื่อง การเปิดเผยข้อมูลเครื่องมือทางการเงิน
19. TFRS 8 เรื่อง ส่วนงานดำเนินงาน
20. TFRS 9 เรื่อง เครื่องมือทางการเงิน
21. TFRS 10 เรื่อง งบการเงินรวม
22. TFRS 11 เรื่อง การร่วมการเงิน
23. TFRS 12 เรื่องการเปิดเผยข้อมูลเกี่ยวกับส่วนได้เสียในกิจการอื่น
24. TFRS 13 เรื่องการวัดมูลค่ายุติธรรม
25. TFRS 15 เรื่องรายได้จากสัญญาที่ทำกับลูกค้า
26. TSIC 10 เรื่องความช่วยเหลือจากรัฐบาล กรณีที่ไม่มีความเกี่ยวข้องอย่างเฉพาะเจาะจงกับ

กิจกรรมดำเนินงาน

1. TSIC15 เรื่องสัญญาเช่าดำเนินงาน สิ่งจูงใจให้แก่ผู้เช่า
2. TSIC 25 เรื่อง ภาษีเงินได้ การเปลี่ยนแปลงสถานภาพทางภาษีของกิจการหรือของผู้ถือหุ้น
3. TSIC27 เรื่อง การประเมินเนื้อหาสัญญาเช่าที่ทำขึ้นตามรูปแบบกฎหมาย
4. TSIC29 เรื่อง การเปิดเผยข้อมูลของข้อตกลงสัมปทานบริการ
5. TSIC 32 เรื่องสินทรัพย์ไม่มีตัวตน ต้นทุนเว็บไซด์
6. TFRIC 1 เรื่อง การเปลี่ยนแปลงหนี้สินทิ่เกิดขึ้นจากการรื้อถอน การบูรณะ และหนี้สินที่มีลักษณะคล้ายคลึงกัน
7. TFRIC 4 เรื่อง การประเมินว่าข้อตกลงประกอบด้วยสัญญาเช่าหรือไม่
8. TFRIC 5 เรื่อง สิทธิในส่วนได้เสียจากกองทุนการรื้อถอน การบูรณะและการปรับปรุง

-12-

สภาพแวดล้อม

1. TFRIC 7 เรื่อง การปรับปรุงย้อนหลังภายใต้มาตรฐานการบัญชี ฉบับที่ 29(ปรับปรุง 2561) เรื่อง การรายงานทางการเงินในสภาพเศรษฐกิจที่เงินเฟ้อรุนแรง
2. TFRIC 10 เรื่อง การรายงานทางการเงินระหว่างกาลและการด้อยค่า
3. TFRIC 12 เรื่อง ข้อตกลงสัมปทานบริการ
4. TFRIC 14 เรื่อง ข้อจำกัดสินทรัพย์ตามโครงการผลประโยชน์ ข้อกำหนดเงินทุนขั้นต่ำและ

ปฏิสัมพันธ์ของรายการเหล่านี้ สำหรับมาตรฐานการบัญชีฉบับที่ 19 (ปรับปรุง 2561) เรื่องผลประโยชน์ของพนักงาน

1. TFRIC 16 เรื่องการป้องกันความเสี่ยงของเงินลงทุนสุทธิในหน่วยงานต่างประเทศ
2. TFRIC 17 เรื่อง การจ่ายสินทรัพย์ที่ไม่ใช่เงินสดให้เจ้าของ
3. TFRIC 19 เรื่อง การชำระหนี้สินทางการเงินด้วยตราสารทุน
4. TFRIC 20 เรื่อง ต้นทุนการเปิดหน้าดินในช่วงการผลิตสำหรับเหมืองผิวดิน
5. TFRIC 21 เรื่อง เงินที่นำส่งรัฐ
6. TFRIC 22 เรื่อง รายการที่เป็นเงินตราต่างประเทศและสิ่งตอบแทนจ่ายล่วงหน้า
7. ร่างแนวปฏิบัติทางการบัญชี เรื่อง เครื่องมือทางการเงินและการเปิดเผยข้อมูลสำหรับธุรกิจ

ประกันภัย

1. TFRS16 เรื่อง สัญญาเช่า
2. TFRIC 23 เรื่อง Uncertainty over income Tax Treatments
   1. **วรรณกรรมที่เกี่ยวข้อง**

การวิจัยเรื่อง “ปัญหาการปฏิบัติตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะของผู้ทำบัญชีในกรุงเทพมหานคร” ของ ดร. ประภัสสร กิตติมโนรม อาจารย์ประจำหลักสูตรบริหารธุรกิจมหาบัณฑิต มหาวิทยาลัยราชพฤกษ์ การวิจัยครั้งนี้มีวัตถประสงค์เพื่อศึกษาปัญหาของผู้ทำบัญชีในกรุงเทพมหานคร ที่ต้องปฏิบัติตามมาตรฐานการรายงานทางการเงินไทยสำหรรับกิจการที่ไม่มีส่วนได้เสียสาธารณะ ในด้านการรับรู้ รายการ การแสดงรายการ และการเปิดเผยข้อมูลในงบการเงิน และเปรียบเทียบความแตกต่างระดับปัญหาของผู้ทำบัญชีในกรุงเทพมหานครที่ต้องปฏิบัติตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะในด้านการรับรู้รายการ การแสดงรายการ การเปิดเผยข้อมูลในงบการเงิน โดยใช้แบบสอบถามและการสัมภาษณ์เชิงลึก เป็นเครื่องมือในการวิจัย กลุ่มตัวอย่างที่ใช้ในการศึกษา คือผู้ทำบัญชีในกรุงเทพมหานครที่ขึ้นทะเบียนกับกองกำกับบัญชีธุรกิจ กระทรวงพาณิชย์จำนวน 400 ราย ที่

ต้องปฏิบัติตามมาตรฐานการรายงานทางการเงินของไทย สำหรับกิจการที่ไม่มีส่วนได้เสียสาธารณะ การวิเคราะห์ผลการศึกษาใช้สถิติเชิงพรรณนาเพื่ออธิบายผลการศึกษา ได้แก่ การแจงความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน สำหรับการทดสอบสมมติฐานใช้การวิเคราะห์ข้อมูลเชิงปริมาณ โดยการทดสอบความแตกต่างของค่าเฉลี่ยด้วยสถิติ t-Test การทดสอบความแปรปรวนทางเดียวด้วยสถิติ One-Way ANOVA(F-test) ที่ระดับนัยสำคัญทางสถิติ.05 ผลการวิจัยพบว่าผู้ตอบแบบสอบถามส่วน

-13-

ใหญ่เป็นเพศหญิง มีอายุระหว่าง 31-35 ปี จบการศึกษาระดับปริญญาตรี เป็นผู้จัดการฝ่ายบัญชี มีอายุการทำงานระหว่าง 5-10 ปี เข้าอบรมพัฒนาความรู้ด้านบัญชี 3-5 ครั้ง ส่วนใหญ่ทำธุรกิจการผลิตและธุรกิจบริการ ใช้มาตรฐานการบัญชี NPAEs สำหรับข้อมูลด้านปัญหาการปฏิบัติตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะพบว่า ปัญหาด้านการรับรู้รายการและการวัดมูลค่ารายได้มีผลต่อปัญหาการปฏิบัติตามมาตรฐานการรายงานทางการเงินไทยมากที่สุด รองลงมาคือการรับรู้รายการและการวัดมูลค่าสินทรัพย์หมุนเวียน การนำเสนอและการเปิดเผยข้อมูลในงบการเงินตามลำดับ ผลการวิจัยด้วยสถิติเชิงวิเคราะห์พบว่า ลักษณะส่วนบุคคลแตกต่างกันมีระดับปัญหาการปฏิบัติตามมาตรฐานการรายงานทางการเงินไทยสำหรับกิจการที่ไม่มีส่วนได้เสียสาธารณะ ในด้านการรับรู้รายการและการวัดมูลค่าของสินทัพย์หมุนเวียน สินทรัพย์ไม่หมุนเวียน หนี้สิน ประมาณการหนี้สิน และหนี้สินที่อาจเกิดขึ้น รายได้ การนำเสนอและการเปิดเผยข้อมูลในงบการเงินแตกต่างกัน

การวิจัยเรื่อง “ปัจจัยที่มีผลต่อความรู้ความเข้าใจในการจัดทำบัญชีตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ” ของ สุวรรณี รุ่งจตุรงค์ การศึกษาปัจจัยที่มีผลต่อความรู้ความเข้าใจในการจัดทำบัญชีตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ พบว่าตำแหน่งและประสบการณ์การทำงาน มีผลต่อความรู้ความเข้าใจในการจัดทำบัญชีตามมาตรฐานการรายงานทางการเงิน เนื่องจากผู้ทำบัญชีส่วนใหญ่มีประสบการณ์ทำงานด้านบัญชีมายาวนาน ทำให้มีความรู้ความเข้าใจในการจัดทำบัญชีตามมาตรฐานการรายงานทางการเงินเป็นอย่างดี ช่วยให้องค์กรบรรลุเป้าหมายและเกิดประโยชน์สูงสุด ในด้านระดับการศึกษา การอบรมความรู้เพื่อเพิ่มพูนศักยภาพด้านวิชาการ ส่งผลต่อความรู้ความเข้าใจในการจัดทำบัญชีตามมาตรฐานการรายงานทางการเงินไม่แตกต่างกัน แต่ถ้าหากผู้ที่มีระดับการศึกษาน้อยกับผู้ที่ได้รับการอบรมความรู้เพิ่มเติมเป็นระยะเวลาที่ยาวนาน อาจส่งผลให้มีความรู้ความเข้าใจในการจัดทำบัญชีเปลี่ยนแปลงได้

การวิจัยเรื่อง “ประเด็นปัญหาการเปลี่ยนแปลงมาตรฐานรายงานทางการเงิน TFRS FOR SMEs เรื่องงบการเงินรวมของผู้ทำบัญชีในเขตกรุงเทพมหานคร” ของสราวุฒิ โลหากาศ ดร.ศักดิ์ชาย จันทร์เรือง จากการศึกษางานวิจัยในครั้งนี้ทำให้ผู้ทำบัญชีเข้าใจถึงปัญหาการเปลี่ยนแปลงมาตรฐานรายงานทางการเงิน เรื่องงบการเงินรวมและงบการเงินเฉพาะกิจการนั้น เป็นอีกประเด็นสำคัญที่มาตรฐานรายงานทางการเงินมีการเปลี่วนแปลงดังกล่าวคือ ผู้ทำบัญชีต้องทำความเข้าใจถึงนโยบายและวิธีปฏิบัติงานในการจัดทำงบการเงินข้อกำหนดให้จัดทำงบการเงินรวมและงบการเงินเฉพาะกิจการของแต่ละลักษณะธุรกิจและประโยชน์ในการเปลี่ยนแปลงไปใช้ TFRS for SMEs ในปัจจุบันกิจการที่ไม่มีส่วนได้เสียสาธารณะบางกิจการมีการเติบโตของธุรกิจไม่ว่าจะเป็นขนาดของสินทรัพย์ รายได้หรือทุนจดทะเบียน หรือมีธุรกิจที่ซับซ้อน รวมถึงความต้องการของผู้ใช้งบการเงินกลุ่มอื่นๆ ที่นอกเหนือจากเจ้าของกิจการ เช่น กรมสรรพากร และสถาบันการเงินให้ความสนใจในงบการเงินรวม นอกจากนี้บางกิจการมีการดำเนินธุรกิจเป็นกิจการข้ามชาติ ทำให้มีความต้องการใช้มาตรฐานรายงานทางการเงินที่มีความเป็นสากลและเนื่องจากมาตรฐาน TFRS for SMEsแปลและเรียบเรียงขึ้นตาม IFRS for SMEs ซึ่งมีความเป็นสากลและลดความยุ่งยากซับซ้อนที่มีอยู่ในข้อกำหนดของมาตรฐานกิจการที่ไม่มีส่วนได้เสียสาธารณะ

การวิจัยเรื่อง “ความสามารถเปรียบเทียบได้ของงบการเงิน:หลักฐานจากตลาดหลักทรัพย์แห่งประเทศไทย” ของ วัฒนี รัมมะพ้อและดร.นิ่มนวล วิเศษสรรพ์ การวิจัยฉบับนี้มีเพื่อตรวจสอบ

-14-

ความสามารถเปรียบเทียบได้ของงบการเงินของบริษัทจดทะเบียนในตลาดหลักทรัพย์แห่งประเทศไทย จำนวนทั้งสิ้น 285 บริษัท ในช่วงระยะเวลา 5 ปี ตั้งแต่ปี พ.ศ. 2555-2559 โดยอาศัยแนวทางการเลือกและใช้นโยบายการบัญชีที่คล้ายกันและมีความสม่ำเสมอในการใช้ตามกรอบแนวคิดสำหรับการรายงานทางการเงิน โดยการเปรียบเทียบความสัมพันธ์ระหว่างกำไรสุทธิกับกระแสเงินสดสุทธิจากกิจกรรมดำเนินงานของบริษัทจดทะเบียนในกลุ่มอุตสาหกรรมเดียวกันและความแตกต่างระหว่างกลุ่มอุตสาหกรรม ทดสอบความเกี่ยวข้องในมูลค่าตลาดของกิจการของกำไรสุทธิ เงินสดสุทธิจากกิจกรรมดำเนินงาน และอัตราส่วนทางการเงินที่สำคัญเพื่อแสดงถึงความสามารถในการเปรียบเทียบได้ของข้อมูลทางบัญชี ผลการวิจัยแสดงให้เห็นว่างบการเงินให้ข้อมูลที่มีความสามารถในการเปรียบเทียบ ซึ่งผลการวิเคราะห์ชี้ให้เห็นว่า กำไรสุทธิและเงินสดสุทธิจากกิจกรรมดำเนินงานมีความสัมพันธ์กันในทุกกลุ่มอุตสาหกรรมและมีความแตกต่างกันระหว่างกลุ่ม ข้อมูลทั้งสองและอัตราส่วนทางการเงินมีความเกี่ยวข้องต่อมูลค่าตลาดของกิจการที่แตกต่างกันในแต่ละกลุ่ม

การวิจัยเรื่อง “โครงสร้างมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ” ของ ดร.กนกพร นาคทับทีและวิภาดา ตันติประภา หลักการบัญชีและแนวปฏิบัติทางการบัญชีได้มีการเปลี่ยนแปลงและพัฒนาไปมาก หลังจากสภาวิชาชีพบัญชีฯได้กำหนดให้มาตรฐานการรายงานทางการเงินสำหรับกิจการที่ไม่มีส่วนได้เสียสาธารณะมีผลบังคับใช้ตั้งแต่ปีพ.ศ. 2554 กอรปกับกิจการที่ไม่มีส่วนได้เสียสาธารณะครอบคลุมกิจการที่มีความหลากหลายทั้งในเรื่องของขนาดของกิจการ ประเภทของธุรกิจและความซับซ้อนของรายการค้าต่างๆ จนเป็นผลให้มาตรฐานการรายงานทางการเงินสำหรับกิจการที่ไม่มีส่วนได้เสียสาธารณะที่ใช้อยู่ไม่รองรับการรายงานทางการเงินของกิจการที่ไม่มีส่วนได้เสียสาธารณะได้ บทความนี้มีวัตถุประสงค์ในการระบุประเด็นที่เป็นปัญหาหรือช่องโหว่ของการปฏิบัติใช้มาตรฐานการรายงานทางการเงินสำหรับกิจการที่ไม่มีส่วนได้เสียสาธารณะฉบับปัจจุบัน และนำเสนอแนวทางโครงสร้างที่เป็นไปได้ที่จะใช้พัฒนาปรับปรุงมาตรฐานการรายงานทางการเงินฉบับใหม่